Et ældre ægtepar på Tværvej i Tårs blev vækket natten til søndag af at det puslede i stuen. Den 81-årige mand bad tyven om at forsvinde, hvilket tyven ikke havde tænkt sigt. Han siger derimod: - Jeg vil have penge. Dette er et hjemmerøveri. Alligevel lykkedes det den 81-årige at få smidt røveren ud af huset, hvorefter han alarmerede politiet. På baggrund af signalementet anholdt en patrulje kort efter en 48-årig mand, som er godt kendt af politiet i forvejen. Han vil formentligt blive fremstillet i et grundlovsforhør senere søndag.
81-årig mand fra Tårs jagede røver på flugt. En 48-årig mand er senere blevet anholdt.